How to สู้โควิด-19 ทิ้ง MASK แบบปลอดเชื้อ ใช้ซ้ำแบบปลอดภัย (คลิป)
สิ่งสำคัญในการต่อสู้เชื้อไวรัส โควิด-19 คือวิธีการป้องกันตัวเอง วันนี้ ไทยรัฐออนไลน์ ได้เคล็ดลับดีๆ มาต่อสู้กับโรคร้ายที่กำลังระบาดไปทั่วโลกนั่นก็คือ วิธีการใช้ หน้ากากอนามัย แบบปลอดเชื้อ ปลอดภัย ใช้ซ้ำได้ โดยเริ่มต้นตั้งแต่วิธีการที่ถูกต้องสำหรับขั้นตอนการใส่หน้ากาก สิ่งแรกที่ควรทำ คือ การทำความสะอาดมือกันก่อนนะครับ จะล้างมือด้วยน้ำสบู่ หรือใช้เจลแอกอฮอล์ ตอนที่ใส่หน้ากาก ให้จับที่สายคล้องหู พยายามอย่าให้มือไปสัมผัสกับตัวหน้ากาก เราอาจจะกดตรงปลายหน้ากากที่มีขอบใกล้เหนือจมูก เพื่อให้หน้ากากแนบชิดกับหน้า จมูก ป้องกันละอองต่างๆ เข้ามาในหน้ากากสำหรับเหล่าเจ้าหน้าที่อาสาสมัครสาธารณสุขประจำหมู่บ้าน หรือใครที่อยู่ในข่ายเฝ้าระวังที่ต้องกักกันตัวเองที่บ้าน 14 วัน หน้ากากอนามัยอาจปนเปื้อนเชื้อโรคจากน้ำมูก น้ำลาย เสมหะ ได้ เมื่อใช้งานแล้วให้จับสายรัดและถอดหน้ากากอนามัยจากด้านหลัง พยายามอย่าสัมผัสตัวหน้ากาก เก็บใส่ถุงขยะ 2 ชั้นจากนั้นเราอาจทำลายเชื้อเบื้องต้นด้วยการราดน้ำยาฟอกขาวมัดปากถุงให้แน่น ทิ้งรวมกับขยะทั่วไปได้ หลังจากทิ้งขยะแล้ว เป็นไปได้ก็ล้างมืออีกสักครั้งเพื่อความปลอดภัยของเราและคนในบ้านที่อาจติดเชื้อจากเราได้ส่วนใครที่หาหน้ากากอนามัยไม่ได้ หรือเพื่อความประหยัด ก็ใช้หน้ากากผ้า ซึ่งข้อดีคือ เราสามารถนำกลับมาใช้ซ้ำได้ เพียงแต่หมั่นซักด้วยผงซักฟอกบ่อยๆ ก็เพียงพอ ใครไม่แน่ใจว่าพับหน้ากากทิ้งขยะอย่างไร ลองชมสาธิตตัวอย่างได้เลย
สิ่งสำคัญในการต่อสู้เชื้อไวรัส โควิด-19 คือวิธีการป้องกันตัวเอง วันนี้ ไทยรัฐออนไลน์ ได้เคล็ดลับดีๆ มาต่อสู้กับโรคร้ายที่กำลังระบาดไปทั่วโลก 
โควิด-19,Covid-19,หน้ากากอนามัย,ซักหน้ากากผ้า,ทีมข่าวเฉพาะกิจไทยรัฐออนไลน์,ทิ้งหน้ากากอนามัย,How to สู้โควิด-19